13 Mei is die 133ste dag van die jaar in die Gregoriaanse kalender (134ste in 'n skrikkeljaar). Daar volg nog 232 dae in hierdie jaar. 535 – Pous Agapetus I volg Pous Johannes II op. 609 – Die kerk van Maria en alle martelare wat op die plek van die Panteon gebou is, word deur Pous Bonifatius IV ingewy. 1572 – Pous Gregorius XIII volg Pous Pius V op as pous van die Rooms-Katolieke Kerk. 1585 – Pous Sixtus V stel sy kleinneef Alessandro Damasceni (14 jaar oud) aan as kardinaal. 1607 – Jamestown, Virginië bewoon as 'n Engelse kolonie. 1619 – Nederlandse staatsman Johan van Oldenbarnevelt word tereggestel in Den Haag nadat hy aangekla is van verraad. 1653 – Fabio Chigi (later Pous Alexander VII) word aartsbiskop van Imola. 1787 – Kaptein Arthur Phillip verlaat Portsmouth, Engeland met elf skepe vol gevangenes om 'n gevangeniskolonie te stig in Australië. 1830 – Ecuador verkry onafhanklikheid. 1846 – Mexikaanse-Amerikaanse Oorlog: Die Verenigde Koninkryk verklaar oorlog teen Mexico. 1848 – Eerste uitvoering van Finland se volkslied. 1871 – Die Italiaanse parlement erken die soewereiniteit van die Pous. 1880 – Thomas Edison toets sy elektriese spoorweg vir die eerste keer in Menlo Park, New Jersey. 1884 – Sir Thomas Upington word eerste minister van die Kaapkolonie. 1888 – Brasilië stop die praktyk van slawerny. 1912 – In die Verenigde Koninkryk, word die Royal Flying Corps (nou genoem die Royal Air Force) gevorm. 1913 – Igor Sikorsky word die eerste persoon wat 'n viermotorige vliegtuig vlieg. 1917 – Eugenio Pacelli (later Pous Pius XII) word biskop gewy. 1940 – Tweede Wêreldoorlog: Nazi Duitsland se inval van Frankryk begin toe die Duitse weermag die Meuserivier oorsteek. 1940 – Tweede Wêreldoorlog: Koningin Wilhelmina van Nederland vlug voor die Nazi-inval van Nederland na Groot-Brittanje.